Alexa har fået ny stemme – din afdøde bedstemors

Kunne du forestille dig din afdøde bedstemor læse historier op for dig? Amazon har demonstreret en ny teknologi, der gør det muligt for stemmeassistenten Alexa at efterligne enhver stemme.

Alt, den behøver, er et lydklip af stemmen. Omkring et minut burde være nok, så vil den kunne tale med en lignende stemme. I en demonstrationen siger Amazon, at dette vil kunne bruges til at efterligne en død pårørendes stemme for at huske dem.

Demonstrationen viser et barn, der spørger Alexa, om “bedstemor” kan læse en nathistorie for ham. Alexa lytter, og der kommer en stemme frem, der lyder som en ældre dames stemme. Dog en kende metallisk.

– Som man kan høre, er det barnets bedstemors stemmen, der læser bogen, ikke Alexas, siger Rohit Prasad. Han er Amazons chefforsker for Alexa AI og tilføjer:

– Selv om kunstig intelligens ikke kan lindre smerten ved et tab, kan den helt sikkert få minderne til at vare ved.

Spol frem til omkring en time og to minutter i videoen herover for at se demonstationen.

Selv om teknologien i selv ikke er ny – samme principper bruges med såkaldte Deep Fakes – har demonstrationen fået føleserne frem på de sociale medier.

hey alexa, let’s leave dead people alone!
— Chanel Vomit  (@chanelvomit_) June 23, 2022

Coming up on @KTLAMorningNews: Amazon is working on technology to make Alexa sound like people's dead relatives, which totally isn't super creepy
— David Lazarus (@Davidlaz) June 23, 2022

Amazon har ikke givet nogen indikation om, hvorvidt denne funktion nogensinde vil blive offentliggjort.

Alexa har fået ny stemme – din afdøde bedstemors